Diari Oficial de la Generalitat Valenciana


Sumari del DOGV 3975, del 06-04-2001 (2001/3130)

DECRET 68/2001, de 2 d'abril, del Govern Valencià, pel qual es crea l'Institut d'Educació Secundària de Càrcer.
---------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3130


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Càrcer
    * ensenyament secundari

DECRET 68/2001, de 2 d'abril, del Govern Valencià, pel qual es crea l'Institut d'Educació Secundària de Càrcer. [2001/M3130]
  
Els estudis de planificació educativa van preveure la creació d'un institut d'Educació Secundària a la zona escolar VL19, identificat com a 46N00051.
  
Atenent estes previsions l'Ajuntament de Càrcer, per acord adoptat en sessió plenària de 21 de novembre de 1997, va cedir a la Generalitat Valenciana un solar de 10.006,379 m² ubicat a la partida de la Senyoria, tot això en el marc de col·laboració establit en l'apartat tercer de la disposició addicional dessena de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Les obres de construcció d'un nou edifici escolar s'adjudicaren per la Resolució de 6 d'agost de 1999, de l'Institut Valencià d'Habitatge.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'extablixen els requisits mínims dels centres que impartisquen ensenyaments de Règim General No Universitàries, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aprovaren els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de la Generalitat Valenciana.
  
Per això i segon allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació i amb la deliberació prèvia del Govern Valencià, en la reunió del dia 2 d'abril de 2001,
  
DECRETE
  
Article únic
  
Es crea el següent centre docent:
  
Província: València.
  
Localitat: Càrcer.
  
Denominació: Institut d'Educació Secundària.
  
Codi: 01276284.
  
Titular: Generalitat Valenciana.
  
Domicili: avinguda del Professor Manuel Broseta Pont, s/n.
  
Composició: 16 unitats d'Educació Secundària Obligatòria i 4 de Batxillerat.
  
Capacitat: 480 llocs escolars d'Educació Secundària Obligatòria i 140 de Batxillerat.
  
Disposició addicional
  
El que s'establix en este decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2000.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS